b"\n_START_ARTICLE_\nPatachou\n_START_SECTION_\nBakgrunn\n_START_PARAGRAPH_\nHenriette Ragon var datter av Maurice Ragon og Marie-C\xc3\xa9lestine Vizet, og vokste opp i den franske hovedstaden._NEWLINE_Hun begynte sin yrkeskarriere etter 1920-\xc3\xa5rene som blant annet maskinskriverske, fabrikkarbeider, skoselger og antikkhandler. I \xc3\xa5r 1948 overtok hun, sammen med sin mann Jean Billon, et kombinert cabaretlokale og restaurant/bistro p\xc3\xa5 Montmartre. Restauranten het P\xc3\xa2te \xc3\xa0 choux (omtrent vannbakkels p\xc3\xa5 norsk) og ble ble forenklet kalt Patachou.\n_START_SECTION_\nSangerinne\n_START_PARAGRAPH_\nHer begynte hun \xc3\xa5 synge i restaurantdelen og journalistene begynte snart \xc3\xa5 kalle henne for Lady Patachou. Hun skulle etterhvert synge med blant andre Georges Brassens, hvis sanger hun var den f\xc3\xb8rste til \xc3\xa5 tolke. De fremf\xc3\xb8rte sammen blant annet duetten \xc2\xabMaman, papa\xc2\xbb, og hun sang blant annet hans komposisjoner \xc2\xabLe bricoleur\xc2\xbb og \xc2\xabLa chasse aux papillons\xc2\xbb._NEWLINE_Hennes f\xc3\xb8rste grammofonplate ble utgitt i 1952. Hun opptr\xc3\xa5dte blant annet p\xc3\xa5 Bobino, en music hall i Montmartre, og dkulle senere turnere s\xc3\xa5vel nationalt som internasjonalt. Hun sang for eksempel p\xc3\xa5 London Palladium, Waldorf Astoria og Carnegie Hall, og i Montreal i Canada og i Hongkong. I USA fremf\xc3\xb8rte hun sanger p\xc3\xa5 fransk og p\xc3\xa5 engelsk. Hun hadde i alt 25 opptredender p\xc3\xa5 Late Night Show, den gang ledet av Ed Sullivan._NEWLINE_Hun turnerte med stor fremgang i Japan og Sverige, der L'evig Parigot, med sin frekke parisiske stil, ble popul\xc3\xa6r. Hun fikk de tilnavnet \xc2\xabambassad\xc3\xb8re for den franske chanson\xc2\xbb.\n_START_SECTION_\nSkuespillerinne\n_START_PARAGRAPH_\nI 1950-\xc3\xa5rene hadde hun enkelte mindre oppredender i filmkinoroller. S\xc3\xa5, etter en lang pause,hadde hun fra 1980-\xc3\xa5rene en lang rekke opptredener i foilmen med fremfor alt i fjernsynsproduksjoner. Sin siste skuespillerinneopptreden hadde hun i 2006, da hun var 88 \xc3\xa5r gammel, i en episode i fjernsynsserien Les Bleus, premiers pas dans la police._NEWLINE_I 2009 mottok hun utmerkelsen \xc3\x86reslegionen for sitt virke."